Petition to a Strategus
Material: papyrus
Place: This
Categories: Eingabe
an den Strategen
Überfall
Verletzung
Räuber
Einbruch
Haus
Diebstahl
Arzt
Ἰουλίῳ Ἀμμωνίῳ τῷ καὶ Εὐαγγέλῳ 
στρατηγῷ Θινίτου, 
παρὰ Αὐρηλίας Σενπατοῦτος Πανούρι
ος Τιτοῆτος ἀπὸ Θινός. περὶ ἑσπέ
ραν τῆς διελθούσης ἡμέρας πλῆθος 
κακούργων ἐπῆλθεν τῇ οἰκίᾳ μου 
ἐν κώμῃ Θινὶ καὶ ἔπληξαν 
τὸν ἄνδρα μου Τιτοῆν Κορτᾶτος 
σκυτέα κατὰ τοῦ ἀριστεροῦ ὤμου 
[κ]αὶ τῆς ἀριστερᾶς χειρὸς ξίφεσι 
καὶ τὸν υἱόν μου Ψεκῆν καὶ 
ἔπληξαν κατὰ τῆς κεφαλῆς καὶ 
ὅσα εὗρον ἐπὶ τῆς οἰκίας ἐβά
σταξαν, κατασχίσαντες πάσας 
τὰς θύρας. ἀγνοηθέντων οὖν 
μοι τῶν κακούργων ἐπιδί
δωμι τάδε τὰ βιβλίδια ἀξιοῦσα 
ἀποτάξαι σε ὑπηρέτην τὸν ἐπο
ψόμενον τὴν περὶ αὐτοὺς 
διάθεσιν πρὸς τὸ δύνασθαι αὐ
τοὺς τῆς δεούσης θεραπείας 
τυχεῖν.  
 γ Αὐτοκράτορος Καίσαρος Μάρκου 
Ἰουλίου Φιλίππου Εὐσεβοῦς 
Εὐτυχοῦς καὶ Μάρκου Ἰουλίου 
Φιλίππου γενναιοτάτου 
καὶ ἐπιφανεστάτου Καίσαρος 
Σεβαστῶν, Μεχεὶρ ιε. 
 Αὐρηλ Σενπατοῦς Πανοῦρ 
Τιτοῆτος ἐπιδέδωκα. 
ἔγραψα ὑπ Αὐρήλ Σωτὴρ 
Σωτῆρος μὴ ἰδυίας 
γράμματα. 
 ἐπεστάλη Σαραπίων ὑ. 
ἴσον βιβλιδίου Σενπατοῦτος ἐπι
στέλλαιταί σοι ὅπως συνπαραλαβὼν 
δημόσιον ἰατρὸν καὶ ἐπιδὼν 
τὴν περὶ τὸν ἄνδρα αὐτῆς 
καὶ τὸν υἱὸν διάθεσιν ἐνγρά
φως προσφωνήσῃς. 
[ δ] Μεχ[εὶ]ρ ιε. 
<gap/>